Goreyê xebera Torra Heqanê Merdiman a Kurdîstanî 22ê êlule de Zîndanê Feşfuye yê Tehranî de ciwan Emîr Hisên Hatemîyo 23 serre pê îşkence kişîya ke ciwan şaristanê Îlamî yê Rojhelatê Kurdîstanî ra bi.
Merdimanê ciwanî vizêr verê Zîndanê Feşfuye de selahîyetdaran ra waşt ke derheqê babete de eşkerayîyêke bidê.
Merdimêkê Emîr Hisênî pare kerd ke Hisên 10 roj verî wexto ke semedê karê babîyê xo şibi merkezê polîsan la tepişîya û erşawîya zîndanî. Hisênî 21ê êlule de babîyê xo reyde pê telefonî qisey kerd û ci rê vat ke ci rê îşkenceyêko giran ameyo kerdene û do bierşawîyo zîndanî.
Dîya zanayene ke keye şîyo nêweşxane la rojêke ra dima xebera mergê Hisênî dîyaye înan. Keyeyî dima cenaza girewte û berde dewa Lerênî ya Sîrwanî.
